Obra-kontratuen administrazio-klausula partikularren agiria

Prozedura irekia

zuzenketen eta aldaketen menpe egongo dira; hori guztia, halere, ez da eragozpena izango amaierako neurketan gertatzen diren zuzenketetarako eta aldaketetarako, eta ez dute inolaz ere berekin ekarriko biltzen dituzten obrak onestea eta hartzea. Sei (6) hilabeteko epean onetsi beharko da teknikoki proiektua, obrekin behin- behinean jarraituko dela baimentzen denetik aurrera zenbatzen hasita. Aldaketa onetsi ondoren, lehenengo fasean baimendu zen kreditua egokitzeko kontabilitate-agiria edo horren ordezko dokumentua aurkeztu beharko da. Baldin eta prozeduraren lehenengo fasean gastua egiteko ez bada Gobernu Kontseiluaren baimenik behar izan, eta bigarren fase honetan, proiektua onetsi ostean, hasieran aurreikusi zen kreditua nahikoa ez dela ikusten bada, eta, gainera, hasierako kreditua eta kreditu gehigarria batuta guztizko zenbatekoa 5.000.000,00 euro baino gehiagokoa bada, gastua baimen dezala eskatu beharko zaio Gobernu Kontseiluari.

###### 35.2.3.- Kasu hauetan, gainera, beste jarduera hauek ere egin beharko dira:

- 1. Kontratuaren prezioa aldatzen bada, kontratistak berriro doitu beharko du bermea, ebazpena jakinarazi eta hamabost (15) egun naturaleko epean.
- 2. Aseguru-poliza berria edo daukan polizaren luzapena, aldaketaren ezaugarriak, eta, hala badagokio, aldi osagarria estaliko dituena, baldintza orokorren 27.3 klausulan ezarritakoari jarraituz.
- 3. Kontrol ekonomiko-fiskalaren aurretiazko fiskalizazio-txostena egitea, indarrean dagoen araudiak hala eskatzen duenean.
- 4. Aldaketa AKPAn aurreikusita ez badago, Aholku Batzorde Juridikoaren txostena egitea, baldin eta kontratuaren prezioa edo gehieneko aurrekontu mugatzailea 6.000.000,00 eurokoa edo gehiagokoa bada, eta aldaketak kontratuaren % 20 baino gehiago aldatzea badakar. Zenbait aldaketa elkarren segidan adosten badira, guztiak kontuan harturik kalkulatuko da ehunekoaren aldaketa.
- 5. Gobernu Kontseiluak aldaketa baimentzea, aldaketa kontratua suntsiaraztearen arrazoia bada.

###### 35.2.4.- Botere adjudikatzaileak erabakitzen badu aldaketa bat idatziz jasotzea eta horrek berekin badakar lan batzuk egiten ezin jarraitzea, kontratua, osorik edo zati bat (zer dagokion), aldi batez etetea erabaki beharko da. 35.2.5.- Nolanahi ere, aldaketa erabaki ostean, jarduera hauek egingo dira:

- 1. Aldaketaren iragarkia argitaratzea kontratatzailearen profilean, eta, horrekin batera, kontratistaren alegazioak eta onetsi aurretik bildutako txosten guztiak ere, halakorik balego.
- 2. Aldaketaren iragarkia Europar Batasunaren Aldizkari Ofizialean argitaratzea erregulazio harmonizatuko kontratua bada eta aldaketa SPKLren 205.2 artikuluko a) eta b) letretako kasuetako batengatik egin bada.

###### 35.2.6.- Betiere, aldaketa SPKLren 153. artikuluan xedatuta dagoenaren arabera formalizatuko da, eta SPKLren 63. eta 207. artikuluen arabera argitaratuko da.

##### 35.3.- Ondorioak.

Klausula honetan ezarritakoaren arabera adostutako aldaketak nahitaezkoak izango dira kontratistarentzat. AKPAn aurreikusita ez dagoen aldaketarik egonez gero, SPKLren 206. artikuluan aurreikusita dagoenari jarraituko zaio.

#### 36.- AZPIKONTRATAZIOA

Kontratuaren klausula espezifikoen 14.1 klausulan azpikontratazioa onartzen bada, prestazioaren zati bat azpikontratatu ahal izango du kontratistak, klausula horretan ezartzen diren mugen barruan eta klausula honetan xedatuta dagoenaren arabera. Baldin eta kontratistak hirugarrenekin kontratatzen badu kontratuaren zatiren bat, bere gain hartuko du botere adjudikatzailearen aurrean kontratua betearaztearen erantzukizun osoa, baldintza-agiri honetan eta kontratuaren baldintzetan ezarritakoarekin bat etorrita, gizarte- edo lan-betebeharrak betetzea barne hartuta.

Esp. zk.: